Šime is back! Vrsaljko odradio prvi trening nakon operacije...

Svoju posljednju utakmicu Vrsaljko je odigrao upravo za Inter koji nije mogao računati na njega u drugom dijelu prošle sezone, a sada se vratio treninzima i madridski klub će napokon moći računati na Šimu...

<p>Devet mjeseci nakon što je u Belgiji bio podvrgnut operativnom zahvatu na lijevom koljenu, desni bočni hrvatske nogometne reprezentacije i Atletico Madrida <strong>Šime Vrsaljko</strong> u utorak je prvi put trenirao u klupskom trening centru u predgrađu španjolske prijestolnice. </p><p>POGLEDAJTE VIDEO:</p><p>- Branič je završio prvi trening te se nalazi u posljednjoj fazi svog oporavka. Hrvat će vježbati individualno kako bi se nanovo prilagodio, a zatim će se postupno pridruživati radu sa suigračima, izvijestio je <strong>Atletico Madrid</strong> u utorak na svom službenom internetskom portalu.</p><p>Vrsaljko je vježbao individualno u klupskom kampu <strong>Ciudad Deportiva Wanda</strong> u predgrađu Madrida.</p><p>Osvajač srebrne medalje s Hrvatskom na Svjetskom prvenstvu 2018. doputovao je u ponedjeljak u Madrid dok se više njegovih suigrača nalazi na reprezentativnim okupljanjima.</p><p>Vrsaljko je posljednju utakmicu odigrao 29. prosinca 2018., a u 13. veljače je u Belgiji prošao operacijski zahvat pod nadzorom <strong>Atleticovog </strong>liječnika. Tijekom posljednjih devet mjeseci uglavnom je boravio u Hrvatskoj, gdje je prolazio sve dosadašnje faze rehabilitacije.</p><p>Atletico je ljetos doveo na njegovo mjesto engleskog reprezentativca <strong>Kierana Trippiera,</strong> a na poziciji desnog boka ima i kolumbijskog reprezentativca <strong>Santiaga Ariasa</strong>.</p><p>"Crveno-bijeli" su prijavili Vrsaljka za sva natjecanja ove sezone, no zasad je nepoznata namjera trenera Diega Simeonea. S obzirom da nije igrao 11 mjeseci možda ga u siječnju pošalje na posudbu.</p><p>Vrsaljko je za Atletico odigrao 54 utakmice od ljeta 2016. do ljeta 2018. godine te je sudjelovao u osvajanju Europske lige. Onda je otišao na jednogodišnju posudbu u Inter, koji je imao opciju otkupa njegovog ugovora. No, milanski klub ga je ljetos odbio otkupiti zbog ozljede.</p><p>Svoju posljednju utakmicu Vrsaljko je odigrao upravo za Inter koji nije mogao računati na njega u drugom dijelu prošle sezone.</p><p>S Atleticom, trećeplasiranom momčadi španjolskog prvenstva, Vrsaljko ima ugovor do ljeta 2022. godine. (eg)</p>